20/8/2019

**הצעה למתווה סמינר עבור מב"ל:**

**"סמינר מעשי בסוגיוֹת מדיניות מקרו-כלכליות של ישראל"**

**"Practical Seminar on Economic Policy Issues in Israel's"**

הסמינר יעסוק במדיניות המקרו-כלכליות של ישראל. זאת באמצעות מפגש עם אנשי מעשה בתחום הכלכלה. ארבעה מפגשים יעסקו בכלי המדיניות הכלכלית: מדיניות פיסקאלית (תקציב המדינה), מדיניות מוניטרית ורגולציה כלכלית. שני מפגשים יצללו לעומקם של שני סוגיות ליבה של בכלכלה הישראלית הדורשים את תשומת ליבם של קובעי המדיניות: פריון העבודה (או צימחה ארוכת טווח) ויוקר המחייה.

הסמינר בנוי משישה מפגשים של שני משכים רצופים (2 X שעה וחצי). כל מפגש כולל הרצאה מרכזית ולאחריה עיבוד קבוצתי.

הבהרות והערות:

* בשלב זה כל חלקי ההצעה מותנים בהסכמת המרצים (זה רק הצעה ל-wish list).
* סדר ההרצאות גמיש למחצה. יתכן שעדיף לפתוח דווקא עם שני נושאי העומק (מפגש 5 ו-6) ואח"כ לעבור למפגשים עם כלי המדיניות.

**מפגש ראשון: תקציב המדינה ככלי לניהול מדיניות כלכלית**

מפגש העוסק בתקציב המדינה כזירה מרכזית בה נקבעים סדרי העדיפות הלאומיים של ישראל. על המפגש לחשוף את משתתפי מב"ל לאופן הבנייה והאישור של התקציב, וכן לאתגרים ולדילמות האקטואליות הקיימות במדיניות הפיסקאלית בעת הזו.

הרצאה מרכזית: ראש אגף תקציבים באוצר (חלופה: מנכ"ל משרד האוצר, סגן ראש אגף תקציבים).

עיבוד: חלוקה לשני צוותים קטנים שמלווים ברפרנטים/רכזים מאגף תקציבים. כל קבוצה תנתח באופן מונחה הצעת מדיניות תקציבית נקודתית מעולם התוכן של הרכז/רפרנט (לדוג' מחיר למשתכן, מתן הטבות מס ליישובים באזורי עדיפות, חינוך חינם לגיל 3-4 וכו'). הניתוח יראה את ההשפעות השונות של החלטת המדיניות על שווקים ואוכלוסיות שונות.

**מפגש שני: לימוד התקציב מהזווית הביקורתית**

נפגיש את משתתפי הסמינר עם אנשי מקצוע הביקורתיים לגבי מרכיביו המרכזיים של תקציב המדינה. בעוד מרבית הפקידות הכלכלית משקפת תפיסה כלכלית קפיטליסטית-ליברלית, נחשוף את המשתתפים לתפיסותיהם של כלכלנים מהשמאל החברתי.

הרצאה מרכזית: יוסי יונה/ מומי דהן/ שלי יחימוביץ.

עיבוד: בקבוצות קטנות (זוגות, שלשות) – כיצד היינו משתנים את תקציב המדינה (מסים, הוצאות, גירעון) אם הדבר היה בידינו? (בדומה לתרגיל הבית שהיה בקורס של יניב שנה שעברה)

**מפגש שלישי (אפשרות א'): מדיניות מוניטרית**

מפגש העוסק בתפקיד המדיניות המוניטרית כמרכיב בהתנהלות הכלכלית והעסקית במדינה. המפגש יתמקד באתגרי המדיניות המוניטרית בראייה קצרת טווח (סביבת ריבית אפס, האטה בעולם) וארוכת טווח (צמצום המזומן, מטבעות על-מדינתיים).

הרצאה מרכזית: בכיר מבנק ישראל.

עיבוד: שאלות ותשובות עם המרצה או גיבוש משותף של שלוש התובנות המרכזיות מההרצאה.

**מפגש שלישי (אפשרות ב'): מדיניות כלכלית כמרכיב ביחסי החוץ של ישראל**

המפגש יעסוק בקשרים הכלכליים של ישראל עם העולם, האינטרסים הכלכליים של ישראל מול מדינות מפתח וכיצד הכלכלה הישראלית תורמת לקשרים הבינלאומיים של ישראל. במפגש נראה כיצד הכלכלה הישראלית נמצאת באינטראקציה עם יחסי החוץ של ישראל. דיון בנושאים כגון תפקידו של ההיי-טק בעוצמה המדינית, סיוע בטכנולוגיה למדינות מתפתחות, השפעת הסכמי הגז הטבעי על יחסים אזוריים, איומי חרם ו-BDS.

הרצאה מרכזית: לא ידוע, צריך לחפש – אולי משרד החוץ או המל"ל.

עיבוד: שאלות ותשובות עם המרצה או גיבוש משותף של שלוש התובנות המרכזיות מההרצאה.

**מפגש רביעי: רגולציה פיננסית: עידוד תחרות מול מניעת משברים**

המפגש יציג את תפקידם של שומרי הסף בעולם הפיננסי. מצד אחד הם נדרשים למנוע משברים, מצד שני מעוניינים לעודד תחרות וצמצום עלויות לאזרח. כיצד זה משתלב?

הרצאה מרכזית: הרצאה או פאנל של רגולטורים על המערכת הפיננסית – מפקחת על הבנקים, ראש רשות שוק ההון, ראש רשות ניירות ערך.

עיבוד: איפה אנחנו באיזון? חלוקה לשני תתי-צוותים. כל תת-צוות ינסה לשכנע שיש להעביר את האיזון לצד של מניעת משברים או לצד של קידום תחרות וצמצום יוקר מחייה.

**מפגש חמישי (אפשרות א'): אתגר פריון העבודה של ישראל**

המפגש יידון בפריון העבודה (התוצר לשעת עבודה) כמרכיב המרכזי דרכו ניתן להעלות לאורך זמן את רמת החיים היחסית של ישראל. נכון להיום פריון העבודה של ישראל מפגר אחרי מרבית המדינות המפותחות. לצורך העלאתו יש לפעול במגוון רחב מאוד של ערוצים: שיפור ההון האנושי, ייעול ההשקעה בהון פיזי, השקעה בתשתיות, צמצום רגולציה עודפת ובירוקרטיה.

הרצאה מרכזית: הצגת דו"ח המדיניות המיוחד של בנק ישראל בנושא פריון העבודה (שי צור/איל ארגוב/ עדי ברנדר).

קישור: <https://www.boi.org.il/he/NewsAndPublications/PressReleases/Pages/18-8-19.aspx>

 עיבוד: דיון ביקורתי על הדו"ח של בנק ישראל. כל קבוצה קטנה (כארבעה-חמישה משתתפים) תקבל מבעוד מועד חלק מתוך הדו"ח (למשל בנושא חינוך לגיל הרך, או שינויים במערכת הבית ספרית, או חוק לעידוד השקעות הון, או טיפול במגזר החרדי וכו'...) ותצטרך לתקוף את ממצאיו וההמלצות העולות ממנו.

**מפגש חמישי (אפשרות ב'): אתגרי הצמיחה לטווח ארוך של ישראל**

המפגש יעסוק ביכולתה של ישראל לשמר את קצב הצמיחה שלה לאורך עשורים קדימה. האם ישראל יכולה לצמצם את הפער רמת החיים בישראל לבין רמת החיים במדינות המתקדמות במערב? מה צריך לשם כך?

חלק ראשון מקדים (אופציונאלי, עד 30 דק'): איל ארגוב - ממצאים מתחזיות הצמיחה ארוכות הטווח של בנק ישראל.

הרצאה מרכזית: פרופ' דן בן-דוד – ישראל ממבט של 30 אלף רגל (דגש על הון אנושי).

עיבוד: שיח בהנחיית פרופ' בן-דוד: מה צריך לעשות על מנת להבטיח צמיחה בעתיד? מדוע קשה לעשות? מי משפיע על המדיניות הכלכלית בנושאים מבניים ארוכי טווח? האקדמיה? הכנסת? הפקידות?

**מפגש שישי: יוקר המחייה**

המפגש יעסוק במושג החמקמק "יוקר מחיה" שמלווה אותנו מאז המחאה החברתית של שנת 2011. מה בעצם רצו במחאה? מהו יוקר מחיה? מדוע יוקר המחיה היה גבוה והאם הוא ירד מאז? מהי המדיניות הננקטת היום בנושא?

הרצאה מרכזית: גיא רולניק (TheMarker) (חלופות: פרופ' טרכטנברג).

עיבוד: בקבוצות קטנות (4-5 משתתפים), ניתוח צעדים שננקטו בשנים האחרונות להורדת יוקר המחייה.